Paterna es bolca amb l'esport durant la quinzena esportiva
02/06/2017

# Paterna es bolca amb l'esport durant la quinzena esportiva

[![Paterna es bolca amb l'esport durant la quinzena esportiva ](/images/noticias/2017/06/quincena.jpg)](/images/noticias/2017/06/quincena.jpg)

02.06.2017

A través d'exhibicions, classes gratuïtes i activitats dirigides a totes les edats, l'Ajuntament dóna a conéixer la seua àmplia oferta esportiva entres els seus veïns i veïnes

Durant la primera quinzena de juny, Paterna celebra la seua quinzena esportiva, més de dos setmanes dedicades a la promoció de l'esport entre els veïns i veïnes del municipi, organitzades pels Servicis Esportius Municipals.

Tal com ha destacat el regidor d'esports José Manuel Mora, "l’objectiu d'estes jornades és acostar l'àmplia oferta esportiva que oferix l'Ajuntament a tots els paterneros i paterneras a través d'exhibicions, classes gratuïtes i activitats dirigides a totes les edats".

A més, el regidor d'esports hi ha assenyalat que enguany la quinzena adquirix una importància especial "ja que coincidix amb la candidatura de Paterna com a Ciudad Europea del Deporte" i en eixe sentit, ha volgut subratllar que "la quinzena és la millor representació de l'ampli i reconegut teixit esportiu amb què compte Paterna a través dels seus clubs, institucions, associacions i deportistes".

Frontenis, bàsquet, natació, escacs, palissa, futbol o petanca són algunes de les disciplines que en els pròxims dies ocuparan les diferents instal•lacions esportives municipals per a donar-se a conéixer entre els ciutadans.

Les carreres tindran un protagonisme especial en esta edició. A la carrera solidària contra el càncer infantil que se celebrarà el 3 de juny en el parc empresarial Tàctica, se suma la Crazy Cross, la carrera d'obstacles unflables més important d'Europa. Paterna acollirà per primera vegada en la Comunitat Valenciana esta divertida prova que també compartix el caràcter solidari, destinant part de la seua recaptació a la investigació de l'Esclerosi Múltiple.

A més, diferents associacions esportives han col•laborat en la programació amb activitats a l'aire lliure, com la carrera d'orientació que tindrà lloc l'11 de juny organitzada pel Club València Orientació de Paterna o l'eixida espeleològica que dirigirà el Grup Espeleo Proteus de Paterna.

També el Centre Excursionista de Paterna ha organitzat una excursió a Sot de Chera per al dissabte 10 de juny i el Club d'Activitats Subaquàtiques Al Fons de Paterna, oferirà un curs de baptisme de busseig amb botella en la piscina municipal.

Totes estes activitats són gratuïtes i per a participar serà necessària la inscripció en els Servicis Esportius Municipals, que podrà realitzar-se en la instal•lacions de la piscina climatitzada municipal durant el seu horari d'obertura.